Haldenvassdraget

Haldenvassdraget er et vassdrag i Akershus og Østfold fylker, nær grensa mot Sverige. Det består av en rekke avlange innsjøer forbundet av elver og kanaler. Det er det nest største vassdraget i Østfold etter Glomma. Øverste kilde ligger nord for Flolangen i Nes kommune, og hovedelva Tista munner ut i Iddefjorden i Halden. Haldenvassdraget har en lengde på , et nedbørfelt på  og middelvannføringen ved munningen er .

De fleste innsjøene i vassdraget er store og grunne. Fra nord mot sør heter sjøene Flolangen, Floen, Bjørkelangen, Botnersjøen, Fossersjøen, (sideinnsjøene Setten, Mjermen og Øgderen), Skulerudsjøen, Rødenessjøen, Øymarksjøen, Aremarksjøen, Aspern og Femsjøen. Sjøene er forbundet med korte elver. Vassdragets hovedstreng dannes av Haretonelva, Lierelva, Hølandselva, Ørjeelva, Strømselva, Skotsbergelva og Stenselva, og til slutt elva Tista, som renner fra Femsjøen og ut i Iddefjorden.

Vassdraget var tidligere en viktig ferdsels- og fløtningsvei. Flere sluser og kanaler er bygd for å lette transporten i vassdraget. I Stenselva mellom Aspern og Femsjøen ligger Brekke sluser, Nord-Europas høyeste, og de nå neddemte slusene ved Krappeto. Lenger nord ligger slusene ved Strømsfoss og Ørje. Den opparbeidede delen av Haldenvassdraget som er farbart med båt, hvor man kunne slepe tømmer mot Halden, og som idag fremstår som en rute for turistbåter, er kjent under navnet Haldenkanalen og ble konstruert av Engebret Soot.

Haldenvassdraget ble i 1973 vernet mot videre kraftutbygging i Verneplan I for vassdrag.

En stor del av Haldenvassdraget er av Riksantikvaren definert som særskilt verdifullt kulturlandskap.  Kulturminnesok.no 

 Elver i Haldenvassdraget 
Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden.

Tista – i Iddefjorden ved Halden
Rjørelva – i Femsjøen fra nord
 Buneselva – i Bunessjøen fra øst
Rødselva – i Femsjøen fra nordøst
Ganerødelva – i Femsjøen fra sør, ved Brekke sluser
Stenselva – i Femsjøen fra øst, ved Brekke sluser
Gøtelielva – i Asprekfjorden, lengst vest i Aspern, fra sør
Svarelva – i Aspern fra sørøst
Skotsbergelva – i Aspern fra nord
Fossbyelva (Haugebyelva) – i Ara fra sørøst, ved Fossby
Strømselva – i Ara fra nord, ved Strømsfoss
Lielva – i Øymarksjøen fra vest, 1 km sørvest for Ørje
Bøenselva – i Øymarksjøen fra øst, 1 km sør for Ørje
Ørjeelva – i Øymarksjøen fra nord, ved Ørje
Engerelva – i Rødenessjøen fra øst, 1 km nordøst for Ørje
Østenbyelva – i Rødenessjøen fra vest, 6 km nord-nordvest for Ørje
Krokselva – i Rødenessjøen fra nordøst, ved Krok
Hølandselva – i Skulerudvannet fra nord, 1 km vest for Skulerud
Mjerma – 4 km sørøst for Hemnes, fra øst
Hvervselva – i Setten fra nordøst
Setta – i Setten fra nord
Korselva – 2 km øst for Hemnes, fra vest
Hafsteinelva – ved Hemnes, fra nord
Hemneselva – ved Hemnes, fra sør
Dalselva – i Øgderen fra nord, 2 km vest for Hemnes
Prestelva – ved Løken, fra vest
Lierelva – i Bjørkelangen fra nord
Eidsbekken – ved tettstedet Bjørkelangen fra øst
Børta – 3 km nord for Bjørkelangen, fra nord
Vestelva – 2 km nordøst for Aurskog, fra vest
Riserelva – ved Aurskog, fra sør
Finstadbekken – ved Aurskog, fra nordvest
Haretonelva – 2 km nordøst for Aurskog, fra nordøst

 Referanser 

 Eksterne lenker 
 NVE om Haldenvassdraget
 www.haldenvassdraget.com
 En informativ oversikt over vassdraget sett i fløtnings-sammenheng, fra Kanalmuseet i Ørje


Kategori:Akershus' geografi


Kategori:Kulturhistoriske landskap av nasjonal interesse
Kategori:Østfolds geografi